**Výzva na predloženie ponuky**

Obec Bátorove Kosihy, Bátorove Kosihy 873, 946 34 Bátorove Kosihy, ako verejný obstarávateľ v zmysle § 7 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „ZVO“) týmto zverejňuje výzvu na predloženie ponuky procese zadávania zákazky podľa §117 ZVO na:

**stavebné práce:**

**„Zvýšenie kapacity infraštruktúry materskej školy na ul. Malá, Bátorove Kosihy“**

**1. Identifikácia verejného obstarávateľa:**

Názov: Obec Bátorove Kosihy

Sídlo: Bátorove Kosihy 873, 946 34 Bátorove Kosihy

Štatutárny zástupca: Mgr. Roland Labancz, starosta obce Bátorove Kosihy

IČO: 00306711

Tel.: + 035/7611722

E-mail: starosta@batorovekosihy.sk

Internetová stránka: http://www.batorovekosihy.sk/

**2. Osoba poverená verejným obstarávaním:**

Kontaktné miesto: **Gruny, s.r.o. Jaskový rad 1, 831 01 Bratislava**

Kontaktná osoba: Mgr. Silvia Jančová., obstaravanie@gruny.sk

Telefón: +421 903 975 845

**3. Predmet obstarávania:** „**Zvýšenie kapacity materskej školy na ul. Malá, Bátorove Kosihy“**

**4. Opis zákazky:**

Predmetom zákazky sú stavebné práce za účelom zvýšenia kapacity materskej školy v obci Bátorove Kosihy v rozsahu podľa predloženej projektovej dokumentácie a výkazu výmeru.

**5. Typ zmluvy, ktorá bude výsledkom verejného obstarávania:** Zmluva o dielo.

**6. CPV kód :**

**45214100-1 Stavebné práce na stavbe budov materských škôl**

**45331100-7 Inštalovanie ústredného kúrenia**

**45331110-0 Inštalovanie kotlov**

7. Predpokladaná hodnota zákazky: **174  477,75 EUR bez DPH**.

**8. Miesto dodania predmetu zákazky:** Miesto stavby: (k. ú. Bátorové Kosihy) v zmysle Zmluvy o dielo, uzatvorenej medzi verejným obstarávateľom a zhotoviteľom.

**9. Termín dodania predmetu zákazky/ trvanie zmluvy:**

**4 mesiace**

**10. Súťažné podklady k výzve na predloženie cenovej ponuky:**

Nevzťahuje sa k danej zákazke.

**11. Obhliadka miesta predmetu zákazky**

Obhliadka sa nevyžaduje.

**12. Financovanie predmetu zákazky:** Predmet zákazky bude financovaný zo štrukturálnych fondov EÚ, Operačný program Operačný program: Integrovaný regionálny operačný program, kód výzvy: IROP-PO2-SC221-2016-10 na predkladanie žiadostí o NFP v rámci prioritnej osi 2 – Ľahší prístup k efektívnejším a kvalitnejším verejným službám, investičnej priority 2.2 – Investovanie do vzdelania, školení a odbornej prípravy, zručností a celoživotného vzdelávania prostredníctvom vývoja vzdelávacej a výcvikovej infraštruktúry, špecifického cieľa 2.2.1 – Zvýšenie hrubej zaškolenosti detí materských škôl. Kód projektu: 302021M883, názov projektu: Zvýšenie kapacity infraštruktúry materskej školy na ul. Malá- Bátorove Kosihy.

**13. Lehota a spôsob predkladania ponúk.**

 Lehota predkladania ponúk je špecifikovaná v systéme JOSEPHINE.

 Predkladanie ponúk: elektronicky prostredníctvom systému JOSEPHINE**.**

**14. Kritériá na vyhodnotenie ponúk** s pravidlami ich uplatnenia a spôsob hodnotenia ponúk:

Jediným kritériom **je najnižšia cena v EUR s DPH za predmet zákazky**.

Najvýhodnejšia ponuka u tohto kritéria bude ponuka s najnižšou Celkovou cenou za predmet zákazky vyjadrená v EUR. Maximálny počet bodov (100) sa pridelí ponuke uchádzača s najnižšou navrhovanou celkovou cenou za predmet zákazky a pri ostatných ponukách sa počet bodov určí úmerou, t.j. počet bodov vyjadrí ako podiel najnižšej navrhovanej celkovej ceny za predmet zákazky a príslušnej vyhodnocovanej ponuky celkovej ceny za predmet zákazky, ktorá sa prenásobí maximálnym počtom bodov (100) pre uvedené kritérium.

**15. Obsah ponuky**: Ponuka predložená uchádzačom musí obsahovať:

15.1 **Vyplnený výkaz výmer**

Uchádzač vo svojej ponuke predloží vyplnený výkaz výmer vo formáte excel a podpísaný a neskenovaný vo formáte .pdf. V prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.

*15.2* **Zadanie ceny v systéme Josephine**

Uchádzač zadá celkovú cenu v EUR s DPH v systéme JOSEPHINE, pričom celková vypočítaná cena musí byť v súlade s vyplneným výkazom výmer a ďalšími informáciami uvedenými vo Výzve**.**

**15.3 Predložené podmienky účasti v súlade s bodom 16 výzvy**

**15.4 predložený a podpísaný návrh zmluvy o dielo, vyplnený v súlade s vyplneným výkazom výmerom a podľa vzoru uvedenom v prílohe č. 1 výzvy. ( sken)**

**16.**  **Podmienky účasti:**

16.1 Verejného obstarávania sa môže zúčastniť len ten, kto spĺňa tieto podmienky účasti týkajúce **sa osobného postavenia:**

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

 b) nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu,

 c) nemá daňové nedoplatky v Slovenskej republike alebo v štáte sídla, miesta podnikania alebo obvyklého pobytu,

 d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

 e) je oprávnený dodávať tovar, uskutočňovať stavebné práce alebo poskytovať službu,

 f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

 g) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov,

h) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

16.1.1 Uchádzač preukazuje splnenie podmienok účasti podľa odseku 1

Ak v odseku 3 nie je ustanovené inak, uchádzač alebo záujemca preukazuje splnenie podmienok účasti podľa odseku 1

a) písm. a) doloženým výpisom z registra trestov nie starším ako tri mesiace,

b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace,

c) písm. c) doloženým potvrdením miestne príslušného daňového úradu nie starším ako tri mesiace,

d) písm. d) doloženým potvrdením príslušného súdu nie starším ako tri mesiace,

e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

f) písm. f) doloženým čestným vyhlásením.

16.1.2 Uchádzač alebo záujemca nie je povinný predkladať doklady podľa odseku 2, ak verejný obstarávateľ alebo obstarávateľ je oprávnený použiť údaje z informačných systémov verejnej správy podľa osobitného predpisu. Ak uchádzač alebo záujemca nepredloží doklad podľa odseku 2 písm. a), je povinný na účely preukázania podmienky podľa odseku 1 písm. a) poskytnúť verejnému obstarávateľovi alebo obstarávateľovi údaje potrebné na vyžiadanie výpisu z registra trestov. Verejný obstarávateľ a obstarávateľ uvedú v oznámení o vyhlásení verejného obstarávania alebo v oznámení použitom ako výzva na súťaž, ktoré doklady podľa odseku 2 sa z dôvodu použitia údajov z informačných systémov verejnej správy nepredkladajú.

16.1.3 Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v odseku 2 alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

16.1.4 Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

16.1.5 Konečným rozhodnutím príslušného orgánu verejnej moci na účely preukazovania splnenia podmienok účasti sa rozumie

a) právoplatné rozhodnutie príslušného správneho orgánu, proti ktorému nie je možné podať žalobu,

b) právoplatné rozhodnutie príslušného správneho orgánu, proti ktorému nebola podaná žaloba,

c) právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo

d) iný právoplatný rozsudok súdu.

16.1.6 Uchádzač sa považuje za spĺňajúceho podmienky účasti týkajúce sa osobného postavenia podľa odseku 1 písm. b) a c), ak zaplatil nedoplatky alebo mu bolo povolené nedoplatky platiť v splátkach.

16.1.7 **Uchádzač môže preukázať splnenie podmienok účasti osobného postavenia uvedených v odseku 16.1 písm. a) až f), zápisom do zoznamu hospodárskych subjektov**. V tom prípade je postačujúce, ak uchádzač uvedie číslo zápisu do zoznamu hospodárskych subjektov alebo odkaz na zverejnenie.

16.1.8 Uchádzač preukáže doklady uvedené v odseku 16.1 písm. a) až f) vo forme skenu dokladov.

**16.2** Uchádzač predloží **Zoznam stavebných prác** uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác; **zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác** podľa obchodných podmienok, ak odberateľom

1. bol verejný obstarávateľ alebo obstarávateľ podľa ZVO, **dokladom je referencia**,

2. bola iná osoba ako verejný obstarávateľ alebo obstarávateľ podľa ZVO, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

Minimálna požadovaná úroveň**:**

Verejný obstarávateľ požaduje preukázať uskutočnenie stavebných prác rovnakého alebo obdobného charakteru (pozemné stavby) ako je predmet zákazky, **súhrnne v hodnote minimálne dosahujúcej predpokladanú hodnotu zákazky (174 477,75 EUR bez DPH).**

Uvedený zoznam stavebných prác doplnený potvrdením o uspokojivom vykonaní stavebných prác a zhodnotení uskutočnených stavebných prác, predloží uchádzač ako sken dokumentu alebo odkazom na zverejnenú referenciu v Evidencií referencií podľa §12 ZVO.

**16.3** Uchádzač predloží údaje o odbornej kvalifikácii osôb, ktoré budú zodpovedné za realizáciu stavebných prác a budú určené na plnenie zmluvy:

**Minimálne jedna osoba vo funkcii stavbyvedúci stavby** uchádzača musí spĺňať nasledovné minimálne požiadavky:

- musí mať odbornú spôsobilosť na výkon činnosti stavbyvedúceho pre pozemné stavby, podľa zákona č. 138/1992 Zb. o autorizovaných architektoch a autorizovaných inžinieroch v znení neskorších predpisov, alebo ekvivalentnú odbornú spôsobilosť či odbornú kvalifikáciu, podľa právnych predpisov podľa právnych predpisov platných v mieste sídla/adresy tejto osoby.

Dôkazové prostriedky:

- doklad o oprávnení vykonávať činnosť stavbyvedúceho pozemné stavby vydaný Slovenskou komorou stavebných inžinierov (SKSI) alebo ekvivalentný doklad vydaný podľa právnych predpisov, kde bol doklad vydaný- doklad predloží vo forme skenu,

16.4: Hospodársky subjekt môže predbežne nahradiť doklady určené verejným obstarávateľom na preukázanie splnenia podmienok účasti **jednotným európskym dokumentom podľa § 39 ZVO alebo čestným vyhlásením,** v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil. Hospodársky subjekt môže v čestnom vyhlásení uviesť aj informácie o dokladoch, ktoré sú priamo a bezodplatne prístupné v elektronických databázach, vrátane informácií potrebných na prístup do týchto databáz, a informácie o dokladoch, ktoré verejnému obstarávateľovi predložil v inom verejnom obstarávaní a sú naďalej platné.

**17. Vyhradenie práva:**

Verejný obstarávateľ si vyhradzuje právo:

a) zrušiť použitý postup zadávania zákazky na predmet zákazky v prípade, že sa zmenia okolnosti, za ktorých sa vyhlásilo,

b) neprijať ani jednu ponuku v prípade, že predložené cenové ponuky budú vyššie ako je suma finančných prostriedkov určených na realizáciu tejto zákazky. Následne bude použitý postup zadávania zákazky zrušený.

**18. Ďalšie informácie verejného obstarávateľa:**

1. Zmluvné podmienky sú uvedené v prílohe č. 1 k tejto výzve.

2. Pokiaľ sa v projektovej dokumentácii, alebo vo výkaze výmer, ktoré sú prílohou tejto výzvy, nachádzajú názvy konkrétnych výrobkov a materiálov, verejný obstarávateľ ich týmto dopĺňa slovami „alebo ekvivalentný“. Kvalitatívne a výkonnostné parametre výrobkov určených na použitie pri uskutočňovaní stavebných prác uvedené v projektovej dokumentácii sú určené ako minimálne a uchádzač musí ponúknuť realizáciu s takto učenými alebo lepšími parametrami.

V Bátorovych Kosihoch, dňa 28.01.2019

....................................................

 Mgr. Roland Labancz,

 starosta obce Bátorove Kosihy

**Prílohy:**

**Príloha č. 1: Zmluvné podmienky - Zmluva o dielo**

**Príloha č. 2: Nevyplnený výkaz výmer**

**Príloha č. 3 Projektová dokumentácia**